Лидс Юнайтед

«Лидс Юнайтед» () — Англияның Лидс қаласындағы футбол клубы, өз алаңындағы ойындарын "Элланд Роуд" стадионында өткізеді.

 Тарихы 
Клуб 1919 жылы құрылған. Комнданың ең табысты кезеңі — өткен ғасырдың 60, 70-жылдары, Дон Ревидің жетекшілігімен екі рет Англия чемпионы атанды, Жәрмеңкелер кубогында топ жарды, Англия кубогы мен Лига кубогын иеленді. 1975 жылы Еуропа чемпиондар кубогының финалына шығып, "Бавариядан" 0:2 есебімен ұтылды.

Команданың тағы бір дәуірлеген шағы ғасырлар тоғысына тұспа-тұс келді, 2000 жылы Англия чемпионатында үшінші орын алды, 2001 жылы УЕФА Чемпиондар Лигасында жартылай финалға дейін жетті. Ол кезде клубта Марк Видука, Оливье Дакур, Доминик Маттео, Рио Фердинанд, Ли Бойер, Джонатан Вудгейт, Алан Смит, Иан Харт, Харри Кьюэлл, Дэнни Миллз секілді футболшылар доп тепті.

Көп ұзамай клуб қаржылай қиындықтарға ұшырады, көптеген футболшылары командадан кетті. 2004/05 жылғы маусымнан соң чемпионшипке түсіп кетті де, содан 2020 жылы бір-ақ оралды. Бірақ 2022/23 жылғы маусым қорытындысында қайтадан түсіп қалды"Allardyce's Whites relegated to Championship". BBC Sport. 28 May 2023. Retrieved 20 July 2023..

 Жетістіктері 

 Ұлттық 

 Англия чемпионы:  1968/69, 1973/74, 1991/92
 Англия чемпионатының күміс жүлдегері: 1964/65, 1965/66, 1969/70, 1970/71, 1971/72
 Екінші дивизион жеңімпазы: 1923/24, 1963/64, 1989/90
 Англия кубогы: 1972
 Англия суперкубогы: 1968
 Лига кубогы: 1968

 Халықаралық 

 Еуропа чемпиондары кубогының финалисі: 1975
 Кубок иелері кубогының финалисі: 1973
 Жәрмеңкелер кубогының жеңімпазы:  1967/68, 1970/71

 Дереккөздер 

 Сілтемелер 
 Ресми сайт

Санат:Англия футбол клубтары